Diari Oficial de la Generalitat Valenciana


Sumari del DOGV 6465, del 22-02-2011 (2011/1956)

RESOLUCIÓ d'11 de febrer de 2011, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la de 9.914 m² de superfície, situada a San Fulgencio (Alacant), entre els carrers Infanta Elena, Alcalde Pedro Sánchez Verdú, Maestro Ventura Cartagena i Alcalde Manuel Bernabé Huertas, realitzada per l'ajuntament del municipi a favor de la Generalitat per a ser destinada a la construcció de la Secció d'Educació Secundària Obligatòria Nova en eixa localitat.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6465

Data del DOGV
:   22-02-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/1956


Data del document
:   11-02-2011

Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ d'11 de febrer de 2011, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la de 9.914 m² de superfície, situada a San Fulgencio (Alacant), entre els carrers Infanta Elena, Alcalde Pedro Sánchez Verdú, Maestro Ventura Cartagena i Alcalde Manuel Bernabé Huertas, realitzada per l'ajuntament del municipi a favor de la Generalitat per a ser destinada a la construcció de la Secció d'Educació Secundària Obligatòria Nova en eixa localitat. [2011/1956]  
L'Ajuntament de San Fulgencio, en sessions plenàries realitzades els dies 11 de desembre de 2006 i 23 de novembre de 2010, va acordar la cessió gratuïta a la Generalitat de la parcel·la de la seua propietat de 9.914 m² de superfície segons recent mesurament, situada entre els carrers Infanta Elena, Alcalde Pedro Sánchez Verdú, Maestro Ventura Cartagena i Alcalde Manuel Bernabé Huertas de la dita població. Tal com consta en l'acord mencionat, l'immoble té caràcter de domini públic.  
A proposta de la Conselleria d'Educació, es van iniciar els tràmits legals oportuns per a l'acceptació de la parcel·la.  
La cessió es realitza amb la finalitat de destinar la parcel·la a la construcció de la Secció d'Educació Secundària Obligatòria Nova en eixa localitat.  
La cessió s'ha efectuat basant-se en el que disposa l'article 37 de la Llei 14/2003, de Patrimoni de la Generalitat i la disposició addicional onzena de la llei mencionada que regula la mutació demanial.  
En conseqüència, basant-se en els articles 37 i 44 de la Llei 14/2003, de 10 d'abril, de Patrimoni de la Generalitat i fent ús de les atribucions conferides per la legislació vigent, resolc  
Primer  
Acceptar la cessió gratuïta de la propietat realitzada per l'Ajuntament de San Fulgencio de la parcel·la de 9.914 m² de superfície segons recent mesurament, situada entre els carrers Infanta Elena, Alcalde Pedro Sánchez Verdú, Maestro Ventura Cartagena i Alcalde Manuel Bernabé Huertas de la dita població, que confronta: nord, carrer Alcalde Pedro Sánchez Verdú; sud, carrer Alcalde Manuel Bernabé Huertas, abans General Joaquín Sansano; est, carrer Maestro Ventura Cartagena, i oest, carrer Infanta Elena, abans Doctor Rafael Perales.   
La finca cedida és el resultat d'agrupar les parcel·les següents que consten inscrites en el Registre de la Propietat de Dolores:  
1. Parcel·la de 6.456 m² inscrita en el tom 2059, llibre 186, foli 165, finca 20693, inscripció 1a.   
2. Parcel·la de 3.426 m² inscrita en el tom 2059, llibre 186, foli 168, finca 20320, inscripció 1a.   
Referència cadastral: 9811601XH9291S001SG i 9811602XH9291S001ZG.  
L'immoble s'accepta lliure de càrregues i gravàmens i al corrent de qualsevol despesa.  
Segon  
La cessió gratuïta realitzada per l'Ajuntament de San Fulgencio s'efectua amb la condició de destinar la parcel·la a Secció d'Educació Secundària Obligatòria Nova en eixa localitat, i queda subjecta al que disposa l'article 37 de la Llei 14/2003, de Patrimoni de la Generalitat.  
L'Ajuntament, en sessió plenària realitzada el 9 de maig de 2008, va adquirir els compromisos següents:  
1. Dotar la parcel·la dels servicis urbanístics que falten per a l'edifici projectat (punts de presa o connexions a peu de parcel·la), perquè assolisca la condició de solar. En concret:  
- Accés rodat amb pavimentat de calçades i voreres de tots els carrers i vials a què confronta i la seua connexió amb el nucli urbà de la població.  
- Abastiment d'aigua i xarxa d'hidrants contra incendis.   
- Evacuació d'aigües (pluvials i residuals).  
- Subministrament d'energia elèctrica en baixa o mitjana tensió.   
- Enllumenat públic.  
- Telefonia.  
2. Eliminar qualsevol obstacle, servitud o impediment que puga dificultar el normal desenvolupament de les obres i de tots aquells que es descobrisquen després (camins, arbratge, línies aèries, conduccions superficials o subterrànies, etc.), i adoptar les mesures necessàries per a la seua eliminació   
3. Aportar els projectes necessaris per a la urbanització i l'eliminació de servituds i obstacles expressats en els punts anteriors.  
Tercer  
L'immoble acceptat haurà d'incorporar-se a l'Inventari General de Béns i Drets de la Generalitat en concepte de bé de domini públic afecte al servici públic educatiu i adscrit a la Conselleria d'Educació, a la qual corresponen les competències demanials sobre este, inclosa la seua administració, defensa i conservació, i inscriure's a nom de la Generalitat en el Registre de la Propietat.  
Quart  
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
València, 11 de febrer de 2011.- El conseller d'Economia, Hisenda i Ocupació i vicepresident segon del Consell: Gerardo Camps Devesa.